CELEX: 32021D1025
Language: fi
Date: 2021-06-21 00:00:00
Title: Neuvoston päätös (YUTP) 2021/1025, annettu 21 päivänä kesäkuuta 2021, joukkotuhoaseiden ja niiden maaliinsaattamisjärjestelmien leviämisen estämisestä annetun Yhdistyneiden kansakuntien turvallisuusneuvoston päätöslauselman 1540 (2004) täytäntöönpanon tukemisesta annetun päätöksen (YUTP) 2017/809 muuttamisesta

24.6.2021   
               
               
                  FI
               
               
                  Euroopan unionin virallinen lehti
               
               
                  L 224/22
               
            
         NEUVOSTON PÄÄTÖS (YUTP) 2021/1025,
         annettu 21 päivänä kesäkuuta 2021,
         joukkotuhoaseiden ja niiden maaliinsaattamisjärjestelmien leviämisen estämisestä annetun Yhdistyneiden kansakuntien turvallisuusneuvoston päätöslauselman 1540 (2004) täytäntöönpanon tukemisesta annetun päätöksen (YUTP) 2017/809 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 31 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 11 päivänä toukokuuta 2017 päätöksen (YUTP) 2017/809 (1), jossa säädetään kyseisen päätöksen 1 artiklassa tarkoitettujen toimien 36 kuukauden täytäntöönpanokaudesta, joka alkaa kyseisen päätöksen 3 artiklan 3 kohdassa tarkoitetun rahoitussopimuksen tekopäivästä.
                  
               
                     (2)
                  
                  
                     Neuvosto hyväksyi 16 päivänä kesäkuuta 2020 päätöksen (YUTP) 2020/795 (2), jolla muutettiin päätöstä (YUTP) 2017/809 jatkamalla sen täytäntöönpanokautta 10 päivään elokuuta 2021.
                  
               
                     (3)
                  
                  
                     Yhdistyneiden kansakuntien (YK) aseriisuntatoimisto (UNODA), joka on vastuussa päätöksen (YUTP) 2017/809 1 artiklassa tarkoitettujen hankkeiden teknisestä täytäntöönpanosta, pyysi 26 päivänä maaliskuuta 2021 kyseisen päätöksen täytäntöönpanokauden pidentämistä vielä kahdeksalla kuukaudella. Pyydetyn pidentämisen avulla UNODA voi jatkaa YK:n turvallisuusneuvoston päätöslauselmaa 1540 (2004), jäljempänä ’päätöslauselma 1540’, täytäntöönpanevien YK:n jäsenvaltioiden avustamista, osallistua edelleen meneillään olevaan kokonaistarkasteluun, jatkaa päätöslauselmalla 1540 perustetun turvallisuusneuvoston komitean avustamista sen nykyisen toimeksiannon päättymiseen saakka 28 päivään huhtikuuta 2022 sekä lieventää covid-19-pandemian vuoksi toteutumatta jääneistä hankkeista aiheutuneita menetyksiä.
                  
               
                     (4)
                  
                  
                     Päätöksen (YUTP) 2017/809 1 artiklassa tarkoitettujen hankkeiden jatkaminen 25 päivään huhtikuuta 2022 saakka ei vaikuta taloudellisiin resursseihin.
                  
               
                     (5)
                  
                  
                     Päätös (YUTP) 2017/809 olisi näin ollen muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan päätöksen (YUTP) 2017/809 5 artiklan 2 kohta seuraavasti:
            
               
                  ”2.   Tämän päätöksen voimassaolo päättyy 25 päivänä huhtikuuta 2022.”
               
            
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 21 päivänä kesäkuuta 2021.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  Neuvoston päätös (YUTP) 2017/809, annettu 11 päivänä toukokuuta 2017, joukkotuhoaseiden ja niiden maaliinsaattamisjärjestelmien leviämisen estämisestä annetun Yhdistyneiden kansakuntien turvallisuusneuvoston päätöslauselman 1540 (2004) täytäntöönpanon tukemisesta (EUVL L 121, 12.5.2017, s. 39).
         
            (2)  Neuvoston päätös (YUTP) 2020/795, annettu 16 päivänä kesäkuuta 2020, joukkotuhoaseiden ja niiden maaliinsaattamisjärjestelmien leviämisen estämisestä annetun Yhdistyneiden kansakuntien turvallisuusneuvoston päätöslauselman 1540 (2004) täytäntöönpanon tukemisesta annetun päätöksen (YUTP) 2017/809 muuttamisesta (EUVL L 193, 17.6.2020, s. 14).